Publication: Magyar Közlöny
Issue: MK-2001-13 (Year: 2001, Number: 13)
Era: 1990-2004
Section: az 5/2001. (II. 6.) KöViM rendelethez
Paragraph Index: 190

c) személyzeti együttműködési képzés sikeres elvégzését igazoló bizonyítvány. 1.3.2. Szakismeret: A pályázónak repülésoktatási központban vagy elméleti oktatási központban elméleti tanfolyamon kell részt vennie. A repülési oktatási központot, az elméleti oktatási központot és a tanfolyam anyagát a légiközlekedési hatósággal jóvá kell hagyni. 1.3.3. Vizsga: A pályázónak hatósági vizsgabizottság előtt kell bizonyítania, hogy az engedélyben biztosított jogköröknek megfelelő szinten ismeri a légiközlekedési hatóság által összeállított témaköröket. 1.3.4. Repülésgyakorlati vizsga: A repülés gyakorlati vizsga részletes követelményeit a légiközlekedési hatóság állapítja meg. A pályázónak a gyakorlati vizsga minden elemének sikeresen meg kell felelni. A gyakorlati vizsgát, a kiképzést követően, 6 hónapon belül kell letenni. 1.4. Típusjogosítás: Egypilótás légijármű Jogosítás megszerzésének követelményei: Csak többhajtóműves (többmotoros) légijármű esetében: a pályázónak a jogosítás megszerzése előtt legalább 70 repült órával kell rendelkeznie légijármű parancsnok beosztásban. 1.5. Osztályjogosítás 1.5.1. Típusjogosításra nem kötelezett légijárművek osztályjogosítással vezethetők. 1.5.2. Az osztályjogosítás megszerzésének feltétele: Osztályjogosítást az a légijármű pilóta (és más hajózó személyzeti tag) kaphat, aki az osztályba sorolt légijárművön sikeresen levizsgázott. Az osztályjogosítás megszerzésének feltétele a légiközlekedési hatóság által jóváhagyott — az adott osztályba sorolt légijárműtípusra kiadott kiképzési irányelvek alapján összeállított — kiképzés végrehajtása és sikeres hatósági vizsga. A hatósági vizsga alapján megszerzett osztályjogosítás érvényessége vonatkozik mindazon típusokra az osztálykategórián belül, amelyekre az üzemeltető a légiközlekedési hatóság által jóváhagyott tanfolyamot követően a pályázót levizsgáztatta. 1.5.3. Osztályjogosítás további feltétele: Csak többhajtóműves (többmotoros) légijármű esetében: a pályázónak a jogosítás megszerzése előtt legalább 70 repült órával kell rendelkeznie légijármű parancsnok beosztásban. 1.5.4. Az osztályjogosítás kiterjesztése más osztályba sorolt légijárműtípusra csak sikeres hatósági vizsgát követően történhet. 1.5.5. Osztályjogosításnál a szakszolgálati engedélybe típus nem kerül bejegyzésre, az üzemben tartó azonban köteles az összes típust az osztályon belül az engedélyes személyi anyagában nyilvántartani és a folyamatosság megtartásához szükséges feltételeket biztosítani. 1.5.6. Osztályjogosítások:

Source: https://magyarkozlony.hu/hivatalos-lapok/b4c7db88b49cd973f3f0b38174db48ad2be1d5b9/dokumentumok/c62a3b0ec612a85547289a868813ee7f7ef02846/letoltes